**8. SMJERNICE ZA USKLAĐIVANJE STUDIJSKIH PROGRAMA SA STANDARDIMA KVALIFIKACIJA I IZRADU NOVIH STUDIJSKIH PROGRAMA USKLAĐENIH S HRVATSKIM KVALIFIKACIJSKIM OKVIROM**

knowledge café

* Studijski programi i njihovi kurikulumi trebaju se temeljiti na ishodima učenja.
* Kvalifikacije utemeljene na ishodima učenja, koji su povezani s kompetencijama, jamče da je osoba sa stečenom kvalifikacijom osposobljena za rad u određenom zanimanju.
* Važno je izraditi standarde zanimanja i standarde kvalifikacija i međusobno ih povezati.
* Studijski programi usklađuju se sa standardima kvalifikacija koji su opisani preko skupova ishoda učenja.
* Specifični ishodi učenja predmeta i ostalih studijskih obveza ključni su za izradu studijskih programa, ali i osiguravanje postizanja standarda kvalifikacije.
* U praksi se pojavljuju različite kombinacije povezivanja standarda kvalifikacija (SK) sa standardima zanimanja (SZ) te studijskih programa (SP) sa standardima kvalifikacija: . 1 SK veže se na 1 – 3 SZ; 1 SP za 1 SK; 1 SP za 2 SK.
* Standard kvalifikacije opisan je pomoću skupova ishoda učenja kojima se osigurava postizanje kompetencija iz standarda zanimanja.
* Studijski program mora osigurati postizanje i provjeru obveznih skupova ishoda učenja iz standarda kvalifikacije da bi s određenim standardom bio usklađen.
* Usklađivanju studijskih programa s određenim standardom kvalifikacije može se pristupiti na dva načina: odozgo prema dolje ili odozdo prema gore.
  + Provjera uz slabu rezoluciju (odozgo prema dolje): Postoji li zadovoljavajuća povezanost ishoda učenja programa i skupova ishoda učenja kvalifikacije?
  + Provjera uz veću rezoluciju (odozdo prema gore): Jesu li svi ishodi učenja iz obveznih skupova ishoda učenja (SK) pokriveni u predmetima i drugim studentskim obveznim aktivnostima u studijskome programu?

**Ključna pitanja provjere osigurava li studijski program postizanje određenoga standarda kvalifikacije**

1. Jesu li svi obvezni skupovi ishoda učenja iz standarda kvalifikacije pokriveni u studijskome programu?
2. Je li za sve obvezne skupove ishoda učenja iz standarda kvalifikacije osigurana adekvatna provjera njihova postizanja u studijskome programu?
3. Jesu li postignute odgovarajuće razine prema Zakonu o HKO-u (čl. 7.) za sve skupove ishoda učenja u studijskome programu?
4. Jesu li obvezni skupovi ishoda učenja zastupljeni u studijskome programu u obujmu propisanome standardom kvalifikacije?
5. Jesu li za postizanje svih obveznih skupova ishoda učenja iz standarda kvalifikacije u studijskome programu osigurani kadrovski i materijalni resursi propisani standardom kvalifikacije?
6. Jesu li u studijskome programu uzeti u obzir i ishodi učenja vezani uz zahtjeve znanstvene discipline, potrebe uključivanja novih tehnologija i brzu primjenu kvalifikacija na tržištu rada?